runetrust/blame-folketinget-dk huggingface dataset:
Mette Frederiksen (S), 2022-01-12:
Men man kan ikke stå i en situation med de demografiske forandringer, der sker, af vores samfund, hvor vi lever længere og der kommer flere ældre, samtidig med at der også bliver flere børn, men faldende ungdomsårgange, og påstå, at det ikke er nødvendigt at bruge flere penge i velfærdssamfundet.
Lene Espersen (KF), 2007-12-13:
Hvis den argumentation skulle holde, så skulle den europæiske menneskerettighedskonvention jo for længst være gennemført i Saudi-Arabien; så skulle det jo for længst have været lovligt at indgå registreret partnerskab, hvis det er sådan, at der skulle være en spejlvirkning af alt, hvad vi foretager os lovgivningsmæssigt.
René Christensen (DF), 2020-11-04:
Og man kan så her se en forholdsvis stor virksomhed, det er REFA Energi, som er et affaldsselskab, som henvender sig og siger: Vi har en udfordring i forhold til Lolland-Falster og Sydsjælland; der er ikke en privat aktør til at tage imod erhvervsaffald, som er kildesorteret.
Ole Vagn Christensen (S), 1998-11-17:
Jeg forstår på hr. Knud Erik Kirkegaards svar til mig, at hr. Knud Erik Kirkegaard er enig med mig i, at i de dér to pinde ud af de tre kan det lige så godt være problemer, som også en tværfaglig a-kasse har - også apropos den dialog, der var med hr. Poul Erik Dyrlund - og så er der det andet tilbage.
Meta Fuglsang (SF), 2009-12-16:
Umiddelbart kunne jeg forestille mig, at der var en hel del kommuner, der havde noget imod, at man gør det her, for det, jeg kan forstå på hr. Mike Legarth, er, at opgaven ikke nødvendigvis skal i udbud, men bare at man skal kontrollere det, kommunerne laver.
Karen Hækkerup (S), 2008-01-16:
Så vil jeg glæde mig til det fremtidige samarbejde på det her område, for vi fremlægger snart nogle forslag til, hvordan man kan styrke den forebyggende indsats, for den er i vores optik lige så vigtig som den anden, som handler om retspolitikken; de to ting kan ikke skilles ad.
Erling Bonnesen (V), 2018-05-22:
I Venstre foreslår og støtter vi en beretning, som vi allerede har været inde på tidligere i debatten, hvor der principielt stiles mod et forbud mod vilde dyr i cirkus, herunder altså også elefanter, zebraer og søløver, med en passende overgangsordning, der således også håndterer de dyrevelfærdsmæssige og juridiske udfordringer.
Irene Simonsen (V), 2007-05-22:
Det er ikke ensbetydende med, at andre ikke skal have det her tilbud, for det er klart, at hvis det her bliver en succes for irakerne og de får en god og human tilbagevenden til deres hjemland, som alle intentioner i det her lovforslag i hvert fald går på at de skal have, ja, så skal det selvfølgelig også tilbydes andre; det er helt klart.
Kristian Thulesen Dahl (DF), 2000-09-07:
Mit andet spørgsmål til hr. Jan Petersen går på: Hvis nu aftalerne med kommunerne ikke bliver ændret som følge af den genforhandling, der er lagt op til fra kommunernes side, mener hr. Jan Petersen så, at den milliard, der er sat af til nye initiativer, opfylder de berettigede forventninger, regeringen har stillet i udsigt ved de folkehøringer, der er afholdt landet over? Mener hr. Jan Petersen, at med de forskellige ting, der skal løftes med puljen, er den ene milliard tilstrækkelig, hvis kommuneaftalen ikke ændres?
Mogens Andreasen (DF), 1998-06-04:
Men vi ser allerhelst, at alle indeståender i ATP- fonden udbetales til de tvangsindlagte pensionsopsparere, så de selv får rådighed over egne midler og mulighed for selv at investere efter eget ønske og ikke, som det er nu, at ATP-fonden disponerer på opsparernes vegne.
Christian Juhl (EL), 2017-10-24:
Lovforslaget skal tilsyneladende ses som et bidrag til det forebyggende arbejde, men der er ikke angivet nogen besparelser for hverken det offentlige eller erhvervslivet som konsekvens af lovændringen, f.eks. i form af færre ulykker, færre pensioner, færre sygedagpenge.
Sandy Brinck (S), 2003-05-23:
Hr. Kristian Thulesen Dahl sagde, at Dansk Folkeparti ikke kunne være med til, at der skete besparelser på handicapområdet, og det ville jo glæde mig voldsomt, hvis det bare ikke var sådan, at jeg har en lille bekymring for, at det er ud fra den samme forståelse af vækst, som Venstre og finansministeren har.
Samira Nawa (RV), 2019-12-12:
Det er også bare lige til en afklaring her: I Danmark må det være sådan, at når man har statsborgerskab, når man er borger i landet, uanset om man så måtte have flygtningebaggrund, om ens forældre måtte have flygtningebaggrund, så skal vi jo tale om de mennesker, der er borgere i Danmark, som danskere, og den skelnen oplever jeg ikke altid at højrefløjen helt fanger.
Carl Valentin (SF), 2020-06-02:
Og jeg synes faktisk, det er en del lande i dag, også i Europa, som ikke tager det nødvendige ansvar i forhold til at løse flygtningekrisen, så derfor synes jeg faktisk, det er fair nok, at vi i fællesskab pålægger hinanden nogle krav som lande og siger: Vi skal løse den her opgave i fællesskab.
Jann Sjursen (KRF), 1998-04-01:
Jeg stiller spørgsmålet, fordi jeg synes, debatten er interessant, og fordi jeg langt hen ad vejen kan følge hr. Holger K. Nielsen på det analytiske plan med hensyn til indholdet af traktaten og hvad der kunne være ønskeligt, men bestemt ikke, når konklusionen skal drages.
Lene Espersen (KF), 2000-09-06:
Jeg synes også, at hr. Anders Fogh Rasmussen er kommet med et fremragende eksempel på, hvordan det var væsentligt, før der overhovedet kom en euro, at økonomiministrene deltog og diskuterede med hinanden, og at vi i dag jo ved at gå med i euroen kan forpligte Tyskland til også at tage hensyn til os.
Per Stig Møller (KF), 1999-03-03:
Og en skønne dag, når han ser sit snit til det, og tilstrækkelig mange lande måtte have gjort det, som Enhedslisten gerne vil, skal han såmænd nok føre krig mod et naboland igen, og det bliver med stadig farligere våben, han gør det, hvis ikke vi får stoppet ham i tide.
René Christensen (DF), 2017-09-07:
Det vil vi prøve, men ingen tvivl om, at kravet på 2 pct. skal væk, men vi skal altså huske på, at for de rigtige mennesker, der går derude, er det også deres arbejdsplads, og selvfølgelig skal de også kende rammerne for, hvad det er, vi måler dem op på, hvad det er for en ny styreform, der skal være ude i regionerne.
Pernille Blach Hansen (S), 2003-05-12:
Et eksempel, som forslagsstillerne også peger på, er fra Fiilsø, som er udlagt som særligt beskyttelsesområde i Ribe Amts regionsplan, et område, der er omfattet af tre internationale fredningsbestemmelser: Det er både EU-habitatområde, EU-beskyttelsesområde og omfattet af Ramsarkonventionen.
Hans Kristian Skibby (DF), 2021-01-12:
Det her beslutningsforslag skal ses som noget positivt – det er i hvert fald det, der var vores intention, altså at folk skulle kunne se, at her har vi faktisk en mulighed for at tilrettelægge folks muligheder for at vælge at være på campingpladser lidt mindre rigidt end det, man oplever i dag.
Claus Larsen-Jensen (S), 2000-11-21:
Nejsiden må jo også erkende, at en af årsagerne til, det går rimelig godt, fantastisk godt med dansk økonomi jo netop er, at vi har valgt at ankre os tæt op til euroen og det ØMU-samarbejde, de ØMU-kriterier, som de andre lande følger.
Kaare Dybvad Bek (S), 2024-01-31:
Det væsentlige for mig er, at jeg får det blik på sagen, som de har, og så selvfølgelig også det, som fru Karina Adsbøl nævner om, hvorvidt man har politianmeldt, og hvad for nogle processuelle skridt, man har taget i den her sag, for at komme det til livs.
Carina Christensen (KF), 2004-12-16:
Jeg har boet mange år i Odense, meget tæt på Vollsmose, og mig bekendt boede der altså også andre mennesker end flygtninge og indvandrere i Vollsmose, men vi kaldte det, og vi kalder i dag Vollsmose et ghettoiseret område, så jeg tror, det er et definitionsspørgsmål, og det her lovforslag sorterer ikke mennesker efter etnisk oprindelse.
Pia Olsen Dyhr (SF), 2023-01-19:
Jeg ved godt, at statsministeren sammen med udenrigsministeren og vicestatsministeren har muligheden for at afskaffe store bededag og muligheden for også at knytte dette op på en adgangsbillet til forhandlingerne om forsvarsforliget, men det er ikke godt for Danmark, og det er ikke godt for dansk forsvar.
Søren Egge Rasmussen (EL), 2025-12-02:
Det er jo sådan, at landbrugsministeren fra Venstre har svaret Miljø- og Fødevareudvalget, at erhvervsøkonomiske hensyn aldrig må sættes højere end hensynet til det enkelte dyr og den beskyttelse, der ligger i dyrevelfærdsloven.
Pia Olsen Dyhr (SF), 2022-10-06:
Jeg tror ikke, jeg afslører nogen hemmeligheder ved at sige, at der jo igennem årene har været nogle skærmydsler mellem Radikale Venstre og SF, men jeg må sige, at vi synes, at vi de sidste 3 år og 3 måneder har haft et fantastisk samarbejde på det grønne område.
Rasmus Prehn (S), 2017-05-24:
Jeg regner med at se hr. Claus Kvist Hansen i vores transportudvalg, og så må vi sætte os ned og få formuleret det her, så der hurtigst muligt måske kan blive lavet en formulering, som vi kan se os selv i, og så komme videre med det, så der sker noget på det her område.
Jørn Dohrmann (DF), 2012-10-11:
Altså, jeg siger ikke, at EU skal blande sig i, hvor bødeniveauet skal være henne, men der, hvor vi bare kan se at der sker et skred, er jo, hvis Danmark giver de her bøder på 20.000 kr., det gør vi jo i hvert fald på nogle områder, hvis det er, der har været en forseelse, og de andre EU-lande kun giver en bøde på 20 euro.
Sonja Mikkelsen (S), 1998-12-04:
Det var arbejdsdelingen, og det gik godt i mange år, men på et tidspunkt ønskede Folketinget at styrke den lokale og regionale trafik ved at pålægge amterne nogle initiativer i den sammenhæng, og det gjorde vi med den regulering, der ligger for den regionale kollektive trafik.
Lars Christian Lilleholt (V), 2018-10-10:
I forhold til kvotesystemet er det jo sådan, at der er lavet en reform, som også Danmark, og som også spørgerens parti jo bakkede kraftigt op, hvor det lykkedes for vel nok godt og vel et halvt år siden at få en aftale i stand blandt EU's klima- og energiministre om at reformere kvotesystemet.
Yvonne Herløv Andersen (CD), 2001-01-10:
Det er jo så her, det bliver interessant, særlig i forbindelse med det, der foregår på Karolinska, som jo ikke deropppe er noget forsøg, men er et led i den behandling, de har i øvrigt; det er en meget smal del af behandlingen, for det er en lille gruppe, der kan modtage behandlingen.
Lars Kramer Mikkelsen (S), 2004-12-16:
Derfor kan man sådan set godt spørge: Når regeringen fremsætter forslaget og samtidig for tæller, at den også ønsker at kigge lidt på noget lektiehjælp og lidt kriminalitetspræventivt arbejde, hvorfor laver den så ikke den samlede løsning, der er behov for, hvis der overhovedet skal gribes ind over for ghettoiseringsproblemerne her i landet?
Elsebeth Gerner Nielsen (RV), 2006-03-31:
Midlerne på det sociale område er bl.a. brugt til en udvidelse af telefonrådgivningen i Center for Spiseforstyrrelser, etablering af pårørendegrupper med faglig supervision, udarbejdelse og udsendelse af informationspjecer, regionale seminarer for medarbejdere i social- og sundhedssektoren, forsøg med støtte- og kontaktpersoner og efterværn, selvhjælpsgrupper med faglig supervision – for blot at nævne anvendelsen af nogle af midlerne.
Karsten Lauritzen (V), 2012-01-18:
Men med det forslag, som justitsministeren har lagt frem, laver man jo stadig væk en sortering af, hvem der kommer til Danmark, og så bidrager man selv til det, man angriber den tidligere regering for, nemlig at sortere, hvem der får lov til at komme ind i landet, f.eks. ved at man gennemfører 24-års-reglen fuldstændig firkantet, hvilket vi jo ellers havde blødt op på.
Christoffer Aagaard Melson (V), 2021-04-06:
Men vi vil meget gerne tage en dialog med ordføreren om, hvad det er for nogle barrierer, og hvilke muligheder der er for at gøre opmærksom på – også over for de offentlige institutioner, der tilsyneladende ser det som en barriere, at det ikke er en del af den danske energiplanlægning – at man kan få finansieret forskning.
Bruno Jerup (EL), 2021-03-16:
Jeg er nødt til at sige, at jeg i det væsentlige er enig med fru Zenia Stampe, så hun er i hvert fald heller ikke marginaliseret i forhold til den position, jeg har, og jeg har også lyst til at sige nu til den der snak om feministisk kvantemekanik, at det lyder spændende.
René Christensen (DF), 2011-02-01:
Det, jeg mener i forhold til at nedlukke dansk landbrug, er simpelt hen, at når vi tænker på den lovgivning, der er lavet; når vi tænker på, at de faktisk vil fjerne brugen af kvælstof; når vi tænker på, hvad der ellers kommer fra S og SF i forhold til, hvad de vil med dansk landbrug; må man sige, at der hele tiden ligger en dagsorden, der siger: Vi vil gerne nedlukke dansk landbrug.
Jeppe Kofod (S), 2003-05-26:
Så tror jeg ikke, det kan siges klarere, og jeg synes ikke, man kan koge meget mere suppe på den pølsepind. Til hr. Villy Søvndal: Jo, det er fuldstændig klart, at den vinkel, at amerikanerne ikke vil bindes op på aftaler, klart kom frem på den høring, vi havde.
Karsten Hønge (SF), 2021-04-22:
Og det synes jeg faktisk, at vi skal have lov til, og det er derfor, at det her forslag begrænser udsending af mails til, at det, hvis ikke andet taler for det, skal foregå inden for en almindelig arbejdstid, og at det i øvrigt skal fremgå af emnefeltet, hvad den her henvendelse drejer sig om, så man hurtigt kan få vinget af med sig selv, om det er noget, der kræver, at man går dybere ind i det.
Lars Boje Mathiesen (BP), 2025-12-02:
Derfor har vi fremsat det her beslutningsforslag om, at vi i hvert fald i det mindste her i Folketinget kan give kommunerne tilladelse til at bruge den nye teknologi til at forsøge at få udgifterne ned på den her affaldshåndtering, som i høj grad lige nu rammer kommunernes borgere derude.
Kristian Thulesen Dahl (DF), 1999-11-24:
En almindelig klapjagt på den almindelige skatteyder, den almindelige lønmodtager, som knokler hver eneste dag, og som får en frynsegode i en eller anden forstand, det er ikke den klapjagt, vi er ude på, det tror jeg også spørgetiden her har illustreret, men det er, at vi seriøst får ram på dem, der misbruger systemet til eksempelvis at bo i de her meget store luksusvillaer til en meget, meget lav beskatning.
Arne Melchior (CD), 1997-11-21:
Ministeren har været i samråd flere gange, borgere har været i deputation til udvalget, så udvalget herinde lytter i høj grad til ønskerne, ligesom det altså også netop sker, at de lokale myndigheder, som ministeren redegjorde for, både amterne, trafikselskaberne osv., hører borgerne.
Claus Larsen-Jensen (S), 2000-03-30:
Jeg synes, det har været ret interessant at konstatere, at et af vores stærkeste anti-EU-partier, Enhedslisten, i debatten i dag rent faktisk har ønsket, at der skulle yderligere ting ind om menneskerettigheder i EU, og i virkeligheden en udvidelse af Unionens arbejde.
Ole Vagn Christensen (S), 2003-04-01:
Må jeg forstå det sidste sådan, at det, som regeringen har kørt frem som sit slagskib, at man gerne så en centralisering omkring hele spørgsmålet om strukturen for at støtte op omkring iværksættere, er regeringen på vej til at trække tilbage, og at regeringen dermed opgiver den gennemgribende reform for rådgivning af iværksættere, som man har været på vej til at søsætte, men at man på grund af modstand fra forskellige sider er blevet så klog, at nu trækker man det i land og er parat til via forhandlinger at nå et andet resultat?
Halime Oguz (SF), 2021-02-23:
Men i det høringsnotat, vi ordførere fik tilsendt i dag, gør LLO opmærksom på, at de beboerrepræsentationer, der senest har afholdt møde inden den 10. februar 2019, altså mere end 2 år fra det tidspunkt, hvor dette lovforslag træder i kraft, også bør blive omfattet af lovgivningen.
Monika Rubin (M), 2024-05-29:
Når man taler med PLO, som jeg også har været ude at lave et interview sammen med, så siger de præcis det her med, at der bliver nødt til at være en national styring af ydernumrene, for at vi bedre kan kigge på danmarkskortet og se, hvor det giver mening at placere ydernumrene, både for de almenpraktiserende læger, men også for de praktiserende speciallæger.
Line Barfod (EL), 2004-11-19:
Derfor vil jeg gerne igen spørge fru Charlotte Dyremose: Hvis vi ser væk fra alt det ideologiske om, at man gerne vil have, at der skal være nogle, der tjener penge, at man gerne vil have en opdeling mellem fattige og rige børn i samfundet, mener man så virkelig også, set fra børnenes synspunkt, at det er helt fint, at børn kan blive smidt ud af børnehaven eller vuggestuen, fordi forældrene ikke har råd til at betale, f.eks. fordi de er blevet arbejdsløse eller syge?
Mette Frederiksen (S), 2013-05-30:
Det er derfor også i regeringens øjne helt naturligt, at der er rettigheder og pligter forbundet med at være medlem af de organisationer, som indgår overenskomster, og det ligger derfor også, kan man sige, i sagens natur, at det har en betydning at være medlem af en fagforening i forhold til, hvis man ikke er medlem.
Pernille Rosenkrantz-Theil (EL), 2002-03-15:
Vi mener, at det halter omkring børnepasning, tvangsægteskaber, prostitution, lønforhold, repræsentation i besluttende organer, vold i hjemmet, seksuelle overgreb, sexchikane og porno i det offentlige rum, bare for at nævne ni af de områder, vi mener der stadig væk skal tages hensyn til.
Charlotte Antonsen (V), 2005-11-24:
Så det er da rigtigt, som hr. Messerschmidt så arrogant siger til den danske befolkning ved at henvise til nogle paragraffer, at forbrugerne kan gå til EFDomstolen og kræve deres ret, men er det ikke mere borgervenligt, at vi laver nogle regler, så vi får den frie konkurrence, så borgerne altså ikke skal gå til EF-Domstolen for at få ret?
Mette Frederiksen (S), 2013-05-23:
Det er helt rigtigt, at der er uenigheder om EU mellem Enhedslisten og regeringen, men man må samtidig sige, at noget af det, vi har indført i fællesskab, og som har størst virkning, nemlig det koordinerende samarbejde på tværs af både politiet, SKAT og Arbejdstilsynet, faktisk ikke har noget med EU at gøre.
Jan E. Jørgensen (V), 2013-03-15:
Dansk Socialrådgiverforening skriver bl.a., at foreningen opfordrer til, at lukningen af Ribekontoret genovervejes, sådan at borgerne i Sydvestjylland får de samme muligheder for at benytte de tilbud, som følger af forældreansvarsloven, som man har i resten af landet.
Per Clausen (EL), 2011-03-01:
Jeg mener, at det var den socialdemokratiske ordfører, der var inde på, at Dyrenes Beskyttelse har nævnt nogle forslag til, hvordan man måske faktisk ved at gennemføre nogle forenklinger og afbureaukratiseringer kunne skaffe nogle midler, som så måske kunne bruges mere effektivt i forhold til at udvikle alternative metoder.
Karina Adsbøl (DF), 2021-01-19:
Så mit udgangspunkt var egentlig, at vi her fra Folketingets side kunne blive enige om en eller anden form for beretning, for vi er jo alle enige om, at det er vigtigt, og vi er også alle sammen enige om, at vi skal gøre alt, hvad vi kan, for at forebygge og oplyse.
Morten Helveg Petersen (RV), 1998-11-26:
Jeg mener heller ikke, Det Radikale Venstre kan støtte det her forslag, på trods af at det virker meget sympatisk, og baggrunden for vores afvisning er - på linje med en lang række andre taleres - at det allerede i dag er muligt at tilbyde en gratis influenzavaccination til ældre medborgere, som det eksempelvis sker i Københavns Kommune og i Bornholms Amt.
Eva Kjer Hansen (V), 2004-10-22:
Vi tilbyder borgerne muligheden for at vælge, hvem det nu er, der skal levere den sociale service, de har brug for, og jeg betragter det som en klar styrkelse af borgerens mulighed for at have indflydelse på den hjælp, man får, netop at kunne sige noget om kvaliteten og indholdet.
Jens Rohde (RV), 2019-12-19:
Og heldigvis har vi et stærkt institutionsfundament til at forhindre, at sådan noget kommer til at ske, og derfor får regeringen, hvad enten den er blå, rød, gul eller grøn, aldrig nogen sinde held til at gå ind og lave diskrimination af den vandrende arbejdstager.
Rune Lund (EL), 2016-05-13:
Det er det pres og det tryk, der skal lægges på regeringen, men også på Kommunernes Landsforening, som vi mener bør sige, at så længe omprioriteringsbidraget ikke skrottes helt, mener de faktisk, at det er grund nok til ikke at godkende en aftale med regeringen.
Sofie Carsten Nielsen (RV), 2016-05-10:
Og med integrationsgrunduddannelsen får flere flygtninge færdigheder og erfaringer, både med arbejde og med samarbejde på en dansk arbejdsplads samtidig med en opkvalificering i et uddannelsesforløb, sådan at den enkelte flygtning samtidig med erhvervserfaringen og praktikken også opnår de sproglige kompetencer og de øvrige kompetencer, der skal til for at klare sig på arbejdsmarkedet, og kan opgradere konkrete kvalifikationer, som kan bruges netop der, hvor der er behov for dem.
Mette Hjermind Dencker (DF), 2016-05-26:
Det, vi gør, er, at vi spørger, om hele princippet i, at man vil gøre noget mere for landdistrikterne og belønne f.eks. statsligt ansatte med en højere løn, hvis de vælger at slå sig ned i landdistrikterne, kunne være en tankegang, vi kunne følge.
Steen Gade (SF), 2006-11-15:
Det blev ikke til noget i dag, men jeg synes alligevel, jeg vil kvittere ganske meget for, at Socialdemokratiet stemmer for, for det er jo trods alt et kraftigt signal om, at et meget, meget stort mindretal er indstillet på at prøve at se på, om vi kan få et andet grundlag at drøfte spørgsmålet på i fremtiden.
Torsten Schack Pedersen (V), 2018-03-15:
Vi sikrer altså, at når danskerne køber skadesforsikringer, er de dækket af garantiordningen, og de skal således ikke være bekymret for, at den forsikring, som de har tegnet for at dække sig mod potentielt meget, meget store tab, bliver gjort værdiløs, i tilfælde af at forsikringsselskabet går konkurs.
Kristen Touborg (SF), 2011-04-28:
Herudover opfordres regeringen til at påbegynde EU-forbudsprocedurer mod aktivstoffet glyphosat og dets nedbrydningsprodukter; at påbegynde EU-forbudsprocedurer mod bentazon; at forberede EU-forbudsprocedurer for samtlige aktivstoffer og nedbrydningsprodukter, der er konstateret i grundvandet.
René Christensen (DF), 2011-11-09:
Er det sådan, at ministeren sådan også går og spekulerer på, hvad det egentlig er, miljøministeren går og laver, og hvad det egentlig er, fødevareministeren går og laver i forhold til at skaffe nogle rammevilkår for dansk landbrug, som jo faktisk står for en rigtig stor del af arbejdslivet også i Danmark?
Frode Sørensen (S), 2006-01-10:
Nu er det jo sådan, selv om vi er nogle, der gerne ville, at man ikke kan ændre på historien, men man kan fra hændelsens opståen, og så længe man har lyst, diskutere udlægningen af den historiske virkelighed, og det var i hvert fald mit indtryk, at der var mange historikere, der ikke var enige med statsministeren i hans udlægning på 60-års-dagen for et par år siden.
Per Stig Møller (KF), 2003-11-20:
De vil være gavnlige både for Folketinget og for regeringen, når vi forhåbentlig skal beklæde pladsen i Sikkerhedsrådet, hvor jeg så til beroligelse for hr. Søren Søndergaard kan sige, at i alle de samtaler, jeg har haft med landene, om de vil stemme på os eller ej, er der ingen, der har sat spørgsmålstegn ved det danske engagement i Irak.
Kristen Touborg (SF), 2001-05-22:
Men fakta er, at tiden nu er stærkt fremskredet, og skal vi have lovgivningen til at virke fra næste gødningsår, og det skal vi, så er vi nødt til at gennemføre lovgivningen nu. Med de faglige usikkerheder og betænkeligheder, der knytter sig til loven, finder jeg, at det er klogt, at ministeren nu har givet et løfte om, at regionaliseringen af N-tilførslen på amtsplan opgives.
Astrid Krag (S), 2019-02-06:
Vi vil have nærhospitaler, og vi vil have fælles drift af de nære tilbud i regioner og kommuner, fordi vi har et kæmpestort problem med det hasardspil, regeringen vil kaste vores sundhedsvæsen ud i, hvor man vil flytte så mange behandlinger ud af vores sygehuse uden at svare på, hvordan man sørger for, at systemet er der i kommunerne.